TIDLOR โบรกชี้โมเมนตัมกำไรโตดีไตรมาส 4-ปี 2566 แนะซื้อราคาเป้าหมาย 44 บาท
TIDLOR โบรกชี้โมเมนตัมกำไรโตดีไตรมาส 4-ปี 2566 ชูสินเชื่อรวมโตเฉลี่ย 17% แนะซื้อราคาเป้าหมาย 44 บาท
TIDLOR โบรกชี้โมเมนตัมกำไรโตดีไตรมาส 4-ปี 2566 ชูสินเชื่อรวมโตเฉลี่ย 17% แนะซื้อราคาเป้าหมาย 44 บาท
21 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (20 ธ.ค.2564) ว่า บริษัท เงินติดล้อ จำกัด (มหาชน) หรือ TIDLOR แนะซื้อ ราคาเป้าหมาย 44 บาท เป็นรายใหญ่ในธุรกิจจำนำทะเบียน และมีการกระจายรายได้ ผ่านธุรกิจประกันที่ดี โดยรวมยังมีโอกาสเติบโตสูงทั้ง 2 ธุรกิจ รวมถึง ฐานเงินทุนที่แข็งแกร่งจากกลุ่มผู้ถือหุ้น และเรตติ้งที่ดี โดยคาดกำไรสุทธิไตรมาส 4/2564 เติบโต เทียบช่วงเดียวกันของปีก่อน และ เทียบไตรมาสก่อนหน้า ผลักดันหลักจากการผ่อนคลาย lockdown และเป็นช่วง high season ในการปล่อยสินเชื่อและการขายประกัน
โดยมองว่า i) สินเชื่อรวมเพิ่มขึ้น จากฐานลูกค้าที่เพิ่มมากขึ้น และมีการทำโปรโมชั่นในส่วนของรถบรรทุกคิดอัตราดอกเบี้ย 0.46% ต่อเดือน ii) ค่าธรรมเนียมนายหน้าขายประกันเพิ่มขึ้น โดยรวมคาดกำไรปี2564 ที่ 3.1 พันลบ. (โต 30% เทียบช่วงเดียวกันของปีก่อน) และโตสูงต่อเนื่องโต 29% เทียบช่วงเดียวกันของปีก่อน ในปี 2565 จากการเพิ่มทั้งรายได้ดอกเบี้ย และที่ไม่ใช่ดอกเบี้ย ส่วน NPL ยังบริหารจัดการได้ ใกล้เคียงกลุ่มฯ
ด้าน Valuation: ซื้อขาย P/BV เหลือ 4.0+- ต่ำกว่ากลุ่ม แต่มีแนวโน้มกำไรดีกว่า เป็นจุดซื้อสะสมที่ดี เป็นหุ้นที่ถูกนำเข้า SET50 + SET100 รอบใหม่ มีผล 30 ธ.ค. +โมเมนตัมกำไรยังโตดีตั้งแต่ไตรมาส 4/2564-ปี 2566 คาดสินเชื่อรวมเติบโตต่อเนื่องสูงเฉลี่ย +17% ต่อปี จากการใช้ประโยชน์จากระบบดิจิตอล และเป็นอีกหุ้นน่าสนใจลงทุน อยู่ในอุตสาหกรรมที่เติบโตตามโครงสร้างของประเทศ และมีธุรกิจประกันที่เติบโตแรงเช่นกัน